**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республика мутасын вӧр йитӧдъяс**

**ладмӧдӧм йылысь» Коми Республикаса Оланпасӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося лӧддза-номъя тӧлысь 14 лунӧ

**1 статья.** Пыртны «Коми Республика мутасын вӧр йитӧдъяс ладмӧдӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 4 №, 4766 ст.; 6 №, 4843 ст.; 8 №, 4932 ст.; 9 №, 4986 ст.; 11 №, 5148 ст.; 12 №, 5355 ст.; 2008, 2 №, 9 ст.; 6 №, 279 ст.; 9 №, 397 ст.; 11 №, 616 ст.; 2009, 7 №, 78 ст.; 11 №, 186 ст.; 21 №, 368 ст.; 33 №, 617 ст.; 2010, 24 №, 571 ст.; 2011, 23 №, 602 ст.; 2012, 63 №, 1543 ст.; 2013, 5 №, 103 ст.; 2014, 9 №, 112 ст.; 27 №, 514 ст.; 2016, 12 №, 147 ст.; 21 №, 327 ст.; 2017, 26 №, 460 ст.; 2018, 14 №, 241 ст.; 2019, 15 №, 208 ст.; 2021, 3 №, 45 ст.; 2022, 9 №, 123 ст.; 15 №, 244 ст.; 2023, 13 №, 262 ст.; 2024, 1 №, 25 ст.) татшӧм вежсьӧмъяс:

1. 11 статьяса 1 юкӧнын:

1) 10 пунктын «колоннаяс ставнас ӧтлаын.» кывъяс вежны «колоннаяс ставнас ӧтлаын;» кывъясӧн;

2) содтыны татшӧм сюрӧса 11 пункт:

«11) торъя военнӧй операцияын участвуйтысьяс улын гӧгӧрвосьӧны граждана, кодъясӧс «Россия Федерацияын частичнӧй мобилизация юӧртӧм йылысь» Россия Федерацияса Президентлӧн 2022 во кӧч тӧлысь 21 лунся 647 №-а Индӧд серти корӧма Россия Федерацияса Вооружённӧй Вынъясӧ мобилизация серти военнӧй служба вылӧ; кодъяс прӧйдитӧны (прӧйдитісны) «Воинскӧй мог да военнӧй служба йылысь» Федеральнӧй оланпаслӧн 38 статья серти кырымалӧм контракт серти военнӧй служба; кодъяс кырымалісны доброволечьяслӧн формированиеӧ пырӧдчӧм йылысь (Россия Федерацияса Вооружённӧй Вынъяс водзын пуктӧм могъяс збыльмӧдӧмын ас кӧсйӧм серти отсалӧм йылысь) контракт.».

2. 41 статьяын:

1) 1 юкӧнса 3 да 4 пунктъясын «20 куб.  метрӧдз пӧрӧдтӧм вӧр» кывъяс вежны «20 куб. метрӧдз ӧтувъя йӧрышын пӧрӧдтӧм вӧр» кывъясӧн, «вит вонас ӧтчыдысь» кывъяс вежны «вит во чӧжӧн » кывъясӧн;

2) 3 юкӧнӧ содтыны татшӧм сюрӧса коймӧд абзац:

«Торъя военнӧй операцияын участвуйтысьяслы ас олан керка стрӧитӧм вылӧ вӧрсӧ, кутшӧмлысь подув конструкцияяссӧ вӧчӧма пу элементъясысь либӧ сораса материалъясысь, сетӧны урчитӧм нормативъяс мындаын, кутшӧмъясӧс содтӧма 30 куб. метрӧдз.».

3. 43 статьяын:

1) нимсӧ гижны тадзи:

**«43статья. Вӧр участокъяс сеттӧг**

**вӧр пуктасъяс ньӧбан-вузалан**

**сёрнитчӧмъяс подув вылын**

**выльвося гажъяс вылӧ коз пуяс**

**да (либӧ) мукӧд лыска пу рӧдысь пуяс заптӧм,**

**вӧр пуктасъяс ньӧбан-вузалан**

**сёрнитчӧмъяс подув вылын**

**муниципальнӧй могъяс вылӧ**

**вӧр заптӧм серти торъя случайяс»;**

2) медводдза абзацын «Вӧр участокъяс сеттӧг» кывъяс вежны «1. Вӧр участокъяс сеттӧг» кывъясӧн;

3) содтыны татшӧм сюрӧса 2 юкӧн:

«2. Вӧр пуктасъяс ньӧбан-вузалан сёрнитчӧмъяс подув вылын муниципальнӧй могъяс вылӧ вӧр заптӧм серти торъя случайяс лыдӧ пырӧ Коми Республикаын муниципальнӧй юкӧнъяслӧн мутасын олысьясӧс шоныдӧн могмӧдӧмсӧ да ломтасӧн могмӧдӧмсӧ котыртӧм серти меставывса тӧдчанлуна юалӧмъяс решитӧм могысь вӧр заптӧм.».

**2 статья.** Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.

Коми Республикаса Юралысьлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2014 вося лӧддза-номъя тӧлысь 26 лун

47-РЗ №